**Mór Városi Önkormányzat Képviselő-testületének**

**4/2022. (I.7.) határozata**

**Naturamedical Korlátolt Felelősségű Társasággal kötött feladat-ellátási szerződés módosítása tárgyában**

1. Mór Városi Önkormányzat Képviselő-testülete a Mór Városi Önkormányzat Képviselő-testületének 207/2016. (VIII.31.) Kt. határozata és Csókakő Község Önkormányzatának 106/2016. (XI.08.) Kt. határozata alapján az V. számú felnőtt és gyermek (vegyes) háziorvosi körzet, valamint iskola és ifjúságorvosi feladatok ellátására Csókakő Község Önkormányzatával és a NaturaMedical Kft.-vel kötött feladat-ellátási szerződés módosítását 2022. január 1-jei hatállyal a határozat mellékletét képező tartalommal jóváhagyja.

2. A Képviselő-testület felhatalmazza a polgármestert a feladat-ellátási szerződés módosítás aláírására.

Határidő:azonnal

Felelős: polgármester(Humánügyi Iroda)

3. A Képviselő-testület felülvizsgálja a rendelési idő vonatkozásában a Feladat-ellátási szerződést a NaturaMedical Kft-vel a II. körzet helyettesítésére kötött személyes közreműködői szerződés megszűnését követően.

4. A Képviselő-testület az 508/2021. (XI.24.) határozatát hatályon kívül helyezi.

 Fenyves Péter Dr. Taba Nikoletta

 polgármester jegyző

1. melléklet a 4/2022. (I.7.) határozathoz

**FELADAT-ELLÁTÁSI SZERZŐDÉS MÓDOSÍTÁSA**

**5. számú felnőtt és gyermek (vegyes) háziorvosi körzet, valamint iskola és ifjúságorvoslás feladatok ellátására**

**amely létrejött**

egyrészről: **Mór Városi Önkormányzat** (8060 Mór, Szent István tér 6.) képviseli: **Fenyves Péter** polgármester, mint Egészségügyi közszolgáltatásért felelős szerv (1),

másrészről: **Csókakő Község Önkormányzata** (8074. Csókakő, Petőfi s. u. 3.) képviseli **Fűrész György**, mint Egészségügyi közszolgáltatásért felelős szerv (2),

harmadrészről: **NaturaMedical Korlátolt Felelősségű Társaság** (cégjegyszám: 07 09 025355, adószám: 25024762-2-07 székhely: 8000 Székesfehérvár, Budai út 49-51. fszt. 6..) képviseli: **Dr. Varga Norman,** mint személyes közreműködésre kötelezett (orvosi nyilvántartási száma: 58491) Egészségügyi Szolgáltató között a területi ellátási kötelezettséggel járó 5. sz. felnőtt és gyermek (vegyes) háziorvosi körzet feladatok (FIN kód:070090058) valamint iskola és ifjúságorvoslás feladatok ellátása tárgyában 8060 Mór, Kórház u. 21. sz. alatti illetve 8074 Csókakő, Kossuth u 70. sz. alatti feladat ellátási helyen; az alábbiak szerint:

a szerződő felek Mór Városi Önkormányzat Képviselő-testülete …./2022. (I.7.) határozata valamint Csókakő Község Önkormányzata …../2022. (I…….) határozata alapján 2022. január 1-jei hatállyal az alábbiak szerint módosítják a feladat-ellátási szerződést:

1. A szerződés 7. pontja az alábbiak szerint módosul:

„7.) Egészségügyi Szolgáltató vállalja, hogy az általa foglalkoztatott (fog)orvos és munkatársai akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit maga gondoskodik. Munkavégzésben akkor minősül akadályozottnak, az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében, ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.

Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr. Varga Norman helyettesítését ellátja:

1. Dr. Polh Tamás (ONYSZ:31056) a Mór, Kórház u. 21. szám alatt

2. Dr. Holczer Attila (ONYSZ: 73420) a Mór, Kórház u. 21. szám alatt

3. Dr. Kosztelny László Tamás (ONYSZ: 49716) a Mór, Kórház u. 21. szám alatt”

1. A szerződés 2. számú melléklete az alábbiak szerint módosul:

**„Mór:**

**Hétfő: 10:30 - 13:30**

**Kedd: 10:00 - 14:30 Tanácsadás: 14:30 – 15:30**

**Szerda: 10:30 - 13:00**

**Csütörtök: 10:30 - 13:00**

**Péntek: 10:00 - 12:30**

**Csókakő:**

**Hétfő: 08:00 – 10:00**

**Kedd: -**

**Szerda: Tanácsadás: 08:00 – 09:00 Rendelés: 09:00 – 10:00**

**Csütörtök: Iskola és ifjúság orvoslás: 08:00 - 09:00 Rendelés: 09:00 – 10:00**

**Péntek: 13:00 – 15:00”**

2. Jelen szerződés módosítás a feladat-ellátási szerződés egyéb rendelkezéseit nem érinti.

Mór, 2022.01. „ „ Mór, 2022.01. „ „

…………………………………… ….………………………………

 **Mór Városi Önkormányzat** **Csókakő Község Önkormányzata**

mint Egészségügyi közszolgáltatásért mint Egészségügyi közszolgáltatásért

 felelős szerv (1) képviseli felelős szerv (2) képviseli

**Fenyves Péter** **Fűrész György**

polgármester polgármester

Mór, 2022.01. „ „

 …………………………………………

**NaturaMedical Korlátolt Felelősségű Társaság**

képviseli

 **Dr. Varga Norman** háziorvos

 egészségügyi szolgáltató orvos

Mór, 2022.01. „ „

 pénzügyi ellenjegyző:…….……………

 **Laki Gyula Csabáné**

 pénzügyi irodavezető

Mór, 2022.01. „ „ Mór, 2022.01. „ „

 ..…………………………. …………………………….

Jogi ellenjegyző: **Dr. Taba Nikoletta** **Dr. Klima Olga**

 Mór Város jegyzője Csókakő Község jegyzője